ၸႄႈတိူင်းတႃႈလိူဝ်ႇ

ၸႄႈတိူင်းတႃႈလိူဝ်ႇ (), () ၼႆႉ မီးတီႈ ပွတ်းၵၢင် မိူင်းမျၢၼ်ႇမႃႇ ဢေႃႈ။ ၽၢႆႇတၢင်းဢွၵ်ႇမၼ်းမီး ၸႄႈမိူင်းတႆး၊ ၽၢႆႇတၢင်းတူၵ်းမၼ်းမီး ၸႄႈတိူင်းၸႄႈၵႅင်း လႄႈ ၸႄႈတိူင်းမၵူၺ်း၊ ၽၢႆႇၸၢၼ်း မီး ၸႄႈတိူင်းပႃႇၵိူဝ်ႇ၊ ၸႄႈမိူင်းယၢင်းၽိူၵ်ႇ လႄႈ ၽၢႆႇႁွင်ႇ မီး ၸႄႈတိူင်းၸႄႈၵႅင်း ၸိူဝ်းၼႆႉ လွမ်ႉႁွပ်ႈဝႆႉဢေႃႈ။ တီႈဝဵင်း ဝဵင်းတႃႈလိူဝ်ႇ ဢၼ်ပဵၼ်ၸႄႈလူင် တိူင်းတႃႈလိူဝ်ႇၼႆႉ မီးဝႆႉ ႁေႃၶမ်းမျႃႉၼၢၼ်းၸၢၼ်ႇၵျေႃႇ ဢၼ်ၶုၼ်ႁေႃၶမ်းမၢၼ်ႈၶဝ် ဢုပ်ႉပိူင်ႇၵႂႃႇၼၼ်ႉဢေႃႈ။ ဢၼ်ပဵၼ်ဝဵင်းၵဝ်ႇ ပူးၵမ်ႇ ဢၼ်ပဵၼ် ၸႄႈလူင် မိူင်းမၢၼ်ႈပွၵ်ႈၵမ်းၼိုင်ႈ ၼၼ်ႉၵေႃႈ မီးဝႆႉၼႂ်း တိူင်းတႃႈလိူဝ်ႇသေ ဢၼ်ပဵၼ်ဝဵင်းပၵ်းလုမ်း လူင်ပွင်ၸိုင်ႈ ယၢမ်းလဵဝ်ၼႆႉ ဢၼ်ပဵၼ် ၼႃႈလိၼ်မိူင်းႁူမ်ႈတုမ် ၼေႇပျီႇတေႃႇ ၼၼ်ႉၵေႃႈ တိူင်းတႃႈလိူဝ်ႇ လွမ်ႉႁွပ်ႈဝႆႉယူႇယဝ်ႉ။

 သၢႆပိုၼ်း 

 ဢွင်ႈတီႈလႄႈ တၢင်းၵႂၢင်ႈ 
ၸႄႈတိူင်းတႃႈလိူဝ်ႇၼႆႉ မီးဝႆႉ တီႈလတ်ႉတီႇတုတ်ႇႁွင်ႇ ၼႂ်းၵႄႈ 19 တီႇၵရီႇ 20 မိတ်ႉၼိတ်ႉလႄႈ 23 တီႇၵရီႇ 45 မိတ်ႉၼိတ်ႉ လႄႈ ၼႂ်းၵႄႈ လွင်ႇၵျီႇတုတ်ႉၽၢႆႇဢွၵ်ႇ 94 တီႇၵရီႇလႄႈ 45 မိတ်ႉၼိတ်ႉ လႄႈ 97 တီႇၵရီႇ ဢေႃႈ။ တၢင်းၵႂၢင်ႈ ဢေႇရိယႃႇ မၼ်းမီးဝႆႉ ၁၁၉၂၅.၉၆ လၵ်းပၼ်ႇမူၼ်းဢေႃႈ။ ပဵၼ်ဢွင်ႈတီႈ ဢၼ်ၵူၼ်းယူႇသိပ်ႉၵၼ်ယဝ်ႉ။ ဢိင်ၼိူဝ် သဵၼ်ႈမၢႆႁူဝ်ၼပ်ႉႁိူၼ်း ဢၼ်ၵဵပ်းမိူဝ်ႈ ပီ 2014 ၼၼ်ႉသေ ႁူဝ်ၼပ်ႉၵူၼ်း မီး ၆,၁၆၅,၇၂၃ ၵေႃႉ  ၼႆယဝ်ႉ။

 ၾိင်ႈၾႃႉ 
ပေႃးတူၺ်းၾိင်ႈၾႃႉ တီႈၼႂ်း ၸႄႈတိူင်းတႃႈလိူဝ်ႇၼႆႉ မၼ်းမီးဝႆႉ လွင်ႈပႅၵ်ႇပိူင်ႈၵၼ်ဝႆႉ။ ၸိူဝ်းပဵၼ်ၼႃႈလိၼ်ပွတ်းဢွၵ်ႇ (မိူင်းၵုတ်ႈလႄႈ ပၢင်ႇဢူး (ပျိၼ်ႇဢူးလုၼ်ႇ) ၼႆႉ လႆႈႁၼ်ၾိင်ႈၾႃႉပဵၼ်ဢၼ် ဢုၼ်ႇယမ်း ဝႆႉယဝ်ႉ။ တၢင်ႉမႆႈ တီႈၼႃႈလိၼ်ၼၼ်ႉတႄႉ မီး 70 တီႇၵရီႇၽႃႇရိၼ်ႇႁၢႆႉ တေႃႇ 75 တီႇၵရီႇၽႃႇရိၼ်ႇႁၢႆႉ ယဝ်ႉ။ ပေႃးဝႃႈ ၶၢဝ်းၵတ်းမႃးၼႆ မီး 60 တီႇၵရီႇၽႃႇရိၼ်ႇႁၢႆႉၵူၺ်းၵွၼ်ႇ။ တၢင်ႉၼမ်ႉၽူၼ် တီႈဝဵင်းမိူင်းၵုတ်ႈ ၼႆႉ မီး 100 ၼိဝ်ႉသေ တီႈဝဵင်းပၢင်ႇဢူးတႄႉ မီး 60 ၼိဝ်ႉပၢႆယဝ်ႉ။
ၼႃႈလိၼ်ၽၢႆႇပွတ်းၸၢၼ်းၸမ်ႉ လႆႈႁၼ်ပဵၼ်ၾိင်ႈၾႃႉ မႆႈႁႅင်းႁႅင်ႈႁွင် ဝႆႉယဝ်ႉ။ တၢင်ႉမႆႈၽတ်ႉၽဵင်ႇၼႆႉ မီး 88 တီႇၵရီႇၽႃႇရိၼ်ႇႁၢႆႉသေ တၢင်ႉမႆႈၵၢင်ဝၼ်းၼႆႉ မီးထိုင် 110 တီႇၵရီႇၽႃႇရိၼ်ႇႁၢႆႉယဝ်ႉ။ ပေႃးထိုင်ၶၢဝ်းၵတ်းမႃးၸမ်ႉ တၢင်ႉမႆႈၼႆႉ လူင်းထိုင် 50 တီႇၵရီႇယဝ်ႉ။ တၢင်ႉၼမ်ႉၽူၼ်တႄႉ တီႈတႃႈလိူဝ်ႇလႄႈ တီႈပၢင်ႇၵျွၵ်ႉသႄႇၼႆႉ မီး 32 တေႃႇ 34 ၼိဝ်ႉသေ တီႈမျိၼ်းၶျၢၼ်ႇၼႆႉ မီး 27 ၼိဝ်ႉ၊ တီႈႁိမ်းႁွမ်း ပူၵ်ႉပႃးၼႆႉ မီးထိုင် 40 ၼိဝ်ႉသေ ၸိူဝ်းပဵၼ်ၼႃႈလိၼ်ၽၢႆႇၸၢၼ်းၼၼ်ႉတႄႉ ၽူၼ်ၵႆႉတူၵ်းလူင်းထိုင် တၢင်ႉၼမ်ႉၽူၼ် 56 ၼိဝ်ႉယဝ်ႉ။

 ၵၢၼ်ဢုပ်ႉပိူင်ႇ 

ၸႄႈလူင်
ၸႄႈလူင် တီႈ ၸႄႈတိူင်းတႃႈလိူဝ်ႇၼႆႉ ပဵၼ် ဝဵင်းတႃႈလိူဝ်ႇ ယဝ်ႉ။

ၸႄႈတွၼ်ႈ
တီႈၸႄႈတိူင်းတႃႈလိူဝ်ႇၼႆႉ မီးဝႆႉ ၸႄႈတွၼ်ႈ (11) ဢၼ်ယဝ်ႉ။ မိူဝ်ႈပႆႇထိုင် ပီ 2010 ၼၼ်ႉ တီႈ ၸႄႈတိူင်းတႃႈလိူဝ်ႇၼႆႉ မီးမႃး ၸႄႈတွၼ်ႈ (8) ဢၼ်ယဝ်ႉ။ ဝၢႆးၼၼ်ႉ ဢၼ်ပဵၼ် ၸႄႈတွၼ်ႈပၢင်မၢၵ်ႇၼႃႉၼၼ်ႉ လႆႈၶဝ်ႈပႃးၵႂႃႇ ၼႂ်းၼႃႈလိၼ်မိူင်းႁူမ်ႈတုမ်ယဝ်ႉ။ ထိုင်မႃး ပီ 2022 လိူၼ်ဢေႇပရႇ (30) ၼၼ်ႉ ၶိုၼ်းလႆႈ မႄႇၶႂၢၵ်ႈၽွတ်ႈႁႅၼ်း ၸႄႈတွၼ်ႈမႂ်ႇမႃးထႅင်ႈလႄႈ တီႈၼႂ်း ၸႄႈတိူင်းတႃးလိူဝ်ႇၼႆႉ မီးမႃး ၸႄႈတွၼ်ႈ (11) ၸႄႈတွၼ်ႈယူႇယဝ်ႉ။

ၸႄႈတွၼ်ႈဢွင်ႇမျေႇတႃႇၸၢၼ်ႇ
ၸႄႈတွၼ်ႈမႁႃႇဢွင်ႇမျေႇ
ၸႄႈတွၼ်ႈဢမရပူႇရ
ၸႄႈတွၼ်ႈပၢင်ႇဢူး
ၸႄႈတွၼ်ႈတပဵၵ်ႉၵျိၼ်း
ၸႄႈတွၼ်ႈၵျွၵ်ႉသႄႇ
ၸႄႈတွၼ်ႈတတႃးဢူး
ၸႄႈတွၼ်ႈမျိၼ်းၶျၢၼ်ႇ
ၸႄႈတွၼ်ႈမဵၵ်ႉထီႇလႃႇ
ၸႄႈတွၼ်ႈၺွင်ႇဢူး
ၸႄႈတွၼ်ႈယမႄးတိၼ်း

ခရိုင်ရှိမြို့နယ်
ၸႄႈတွၼ်ႈမႁႃႇဢွင်ႇမျေႇ150pxၸႄႈဝဵင်းမႁႃႇဢွင်ႇမျေႇ ၸႄႈဝဵင်းၶျၢၼ်းဢေးတႃႇၸၢၼ်ႇ ၸႄႈဝဵင်းၶျၢၼ်းမျႃႉတႃႇၸီႇ ၸႄႈဝဵင်းပျီႇၵျီးတၶုၼ်ႇၸႄႈတွၼ်ႈဢွင်ႇမျေႇတႃႇၸၢၼ်ႇ150pxၸႄႈဝဵင်းဢွင်ႇမျေႇတႃႇၸၢၼ်ႇ ၸႄႈဝဵင်းပတဵင်ႇၵျီး ၸႄႈဝဵင်းမတယႃႇၸႄႈတွၼ်ႈဢမရပူႇရ150pxၸႄႈဝဵင်းဢမရပူႇရၸႄႈတွၼ်ႈပၢင်ႇဢူး150pxၸႄႈဝဵင်းပၢင်ႇဢူးၸႄႈတွၼ်ႈတပဵၵ်ႉၵျိၼ်း150pxၸႄႈဝဵင်းတပဵၵ်ႉၵျိၼ်းၸႄႈဝဵင်းၸိၼ်ႉၵူးၸႄႈဝဵင်းမိူင်းၵုတ်ႈၸႄႈတွၼ်ႈၵျွၵ်ႉသႄႇ150pxၸႄႈဝဵင်းၵျွၵ်ႉသႄႇၸႄႈဝဵင်းမျိတ်ႉတႃးၸႄႈဝဵင်းၸိၼ်ႉၵၢႆႇၸႄႈတွၼ်ႈတတႃးဢူး150pxၸႄႈဝဵင်းတတႃးဢူးၸႄႈဝဵင်းငၸုၼ်ႇၸႄႈတွၼ်ႈမဵၵ်ႉထီႇလႃႇ150pxၸႄႈဝဵင်းမလႅင်ႇၸႄႈဝဵင်းမဵၵ်ႉထီႇလႃႇၸႄႈဝဵင်းတႃႇၸီႇၸႄႈဝဵင်းဝၢၼ်းတႂိၼ်းၸႄႈတွၼ်ႈမျိၼ်းၶျၢၼ်ႇ150pxၸႄႈဝဵင်းမျိၼ်းၶျၢၼ်ႇၸႄႈဝဵင်းၼထူဝ်းၵျီးၸႄႈဝဵင်းတွင်ႇတႃႇၸႄႈတွၼ်ႈၺွင်ႇဢူး150pxၸႄႈဝဵင်းၺွင်ႇဢူးၸႄႈဝဵင်းၵျွၵ်ႉပတွင်းၸႄႈတွၼ်ႈယမႄးတိၼ်း150pxၸႄႈဝဵင်းပျေႃႇပွႆႇၸႄႈဝဵင်းယမႄးတိၼ်း

ၸႄႈဝဵင်း
200px

 ဝဵင်းပၵ်းလုမ်းဝဵင်း 
ဝဵင်းၵျွၵ်ႉသႄႇ
ဝဵင်းမဵၵ်ႉထီႇလႃႇ
ဝဵင်းမျိၼ်းၶျၢၼ်ႇ
ဝဵင်းၺွင်ႇဢူး
ဝဵင်းပၢင်ႇဢူး
ဝဵင်းယမႄးတိၼ်း

 ဝၢၼ်ႈဝဵင်း တၢင်ႇၸိူဝ်း 

 ဢွင်ႈတီႈၸိူဝ်းလီၶဝ်ႈၸႂ် 

 ႁေႃၶမ်းမျႃႉၼၢၼ်းၸၢမ်ႇၵျေႃႇ
 ၶူဝ်ဢူးပဵင်ႇ
 ပႃႇထၢၼ်ၸဝ်ႈၵႅမ်မိူင်း
 လွႆၸဝ်ႈၼၢင်း(တၶိၼ်ႇမတွင်ႇ)
 ၽြႃးမႁႃႇမုၼိ (တႃႈလိူဝ်ႇ)
 ပွႆးတွင်ႇပျူင်း
 လွႆပူၵ်ႉပႃး
 ၼႃးလိၼ်ၾိင်ႈငႄႈမိူင်ႈၵွၼ်ႇ ပူးၵမ်ႇ
 ဝဵင်းမႂ်ႇ ယတၼႃႇပူင်ႇ ပၢႆးသၢႆႊ
 မေႃႇသႅင် မိူင်းၵုတ်ႈ
 ဝဵင်းပၢင်ႇဢူး

ႁူဝ်ၼပ်ႉၵူၼ်း

ႁူဝ်ၼပ်ႉၵူၼ်းၵမ်ႉၼမ် တီႈၸႄႈတိူင်းတႃႈလိူဝ်ႇၼႆႉ ပဵၼ်ၵူၼ်းၸၢဝ်းၶိူဝ်းမၢၼ်ႈယဝ်ႉ။ ၵူၺ်းၵႃႈဝႃႈ တီႈၼႂ်းၼႃႈလိၼ်ဝဵင်းတႃႈလိူဝ်ႇၼၼ်ႉ ၵူၼ်းၶိူဝ်းၶႄႇ ဢၼ်လုၵ်ႉတီႈ ယူႇၼၢၼ်ႇၶၢႆႉလူင်းမႃးၼၼ်ႉၵေႃႈ ဢွၼ်ၵၼ် ယူႇသဝ်းဝႆႉယူႇယဝ်ႉ။ ၵူၼ်းၶိူဝ်းဢိၼ်းတီးယႃးၶဝ်ၵေႃႈယူႇသဝ်းဝႆႉယူႇယဝ်ႉ။ တီႈသၢပ်ႇလႅၼ်လိၼ်ၸႄႈတိူင်း ပွတ်းဢွၵ်ႇၼၼ်ႉ ၸိူဝ်းပဵၼ် ၵူၼ်းၶိူဝ်းတႆးၶဝ် ယူႇသဝ်းဝႆႉယူႇယဝ်ႉ။

ပၢႆးပႆႇၺႃႇ

ပၢႆးပႆႇၺႃႇၸၼ်ႉသုင်ၵမ်ႉၼမ် တီႈမိူင်းမျၢၼ်ႇမႃႇ ၼႆႉ မီးဝႆႉတီႈ တႃႈၵုင်ႈ လႄႈ တႃႈလိူဝ်ႇယဝ်ႉ။ ၸၼ်ႉၸွမ်ႇၸၼ်ႉသုင်ၵမ်ႉၼမ် တႃႇမိူင်းမျၢၼ်ႇပွတ်းၼိူဝ်ၼႆႉ မီးဝႆႉတီႈၼႂ်း ၸႄႈတိူင်းတႃႈလိူဝ်ႇၵမ်ႉၼမ်ယဝ်ႉ။ လိူဝ်သေၼၼ်ႉဢမ်ႇၵႃး ဢၼ်ပဵၼ် ၸၼ်ႉၸွမ်ၵဵဝ်ႇလူၺ်ႈ ၽၢႆႇၵၢၼ်သိုၵ်းၼၼ်ႉၵေႃႈ မီးဝႆႉယဝ်ႉ။
 ပၢႆးပႆႇၺႃႇၸၼ်ႉသုင် ႁူဝ်ၼပ်ႉ ၸၼ်ႉၸွမ်၁၈ ၶေႃးလဵၵ်ႉ၂ႁူင်းႁဵၼ်းတၢင်းမေႃ၂

ပၢႆးပႆႇၺႃႇပိုၼ်ႉထၢၼ်ႁူဝ်ၼပ်ႉၸၼ်ႉသုင်၂၄၂ၸၼ်ႉၵၢၼ်၃၀၁ၸၼ်ႉငဝ်ႈ၂၄၉၄ၸၼ်ႉသုင်(ၽႄ)၁၈၃ၸၼ်ႉၵၢင်(ၽႄ)၃၆၁ၸၼ်ႉငဝ်ႈ(ၽႄ)၇၅မူႇလုၼ်ႇ၅၂၉
ႁူင်းႁဵၼ်းပၢႆးပႆႇၺႃႇ ၵျွင်းမုၼ်ၸဝ်ႈႁူဝ်ၼပ်ႉၸၼ်ႉငဝ်ႈ၂၅၂ၸၼ်ႉၵၢင်၇၁ၸၼ်ႉသုင်၂ႁူင်းႁဵၼ်းသုၼ်ႇတူဝ်လဵဝ်၁၄၉

 ၽိုၼ်ဢိင် 

 ႁဵင်းၵွင်းၽၢႆႇၼွၵ်ႈ
Official Website 

Category:!Main category
Category:ၸႄႈတိူင်းၼႂ်းမိူင်းမျၢၼ်ႇမႃႇ